b'\n_START_ARTICLE_\nSemantinis tinklas\n_START_PARAGRAPH_\nSemantinis tinklas yra terminas, kur\xc4\xaf sugalvojo Tim Berners-Lee, ir kuris rei\xc5\xa1kia ateities interneto tinkl\xc4\x85 kaip globali\xc4\x85 duomen\xc5\xb3 baz\xc4\x99. Semantinio tinklo infrastrukt\xc5\xabra leist\xc5\xb3 tiek \xc5\xbemon\xc4\x97ms, tiek ma\xc5\xa1inoms daryti sprendimus kaip kategorizuoti informacij\xc4\x85 ir j\xc4\x85 panaudoti. \xc4\xae architekt\xc5\xabrinius elementus \xc4\xafeina semantika (element\xc5\xb3 pavadinimai), strukt\xc5\xabra (element\xc5\xb3 hierarchija) ir sintaks\xc4\x97 (bendravimas)\n_START_SECTION_\nSantykis su \xc5\xbeiniatinkliu\n_START_PARAGRAPH_\n\xc5\xa0iuo metu \xc5\xbeiniatinklis remiasi daugiausia HTML kalba para\xc5\xa1ytais dokumentais. HTML yra tinkama kalba apra\xc5\xa1ymui, akcentuojant vizualin\xc4\xaf atk\xc5\xabrim\xc4\x85, t. y. strukt\xc5\xabruoto teksto masyvas, \xc4\xaf kur\xc4\xaf \xc4\xafsiterpia multimedijos objektai (paveiksliukai, interaktyvios formos). HTML turi ribotas galimybes klasifikuoti teksto blokus puslapyje, i\xc5\xa1skyrus, kai tai reikalinga dokumento strukt\xc5\xabrai nustatyti ir suteikti jam norim\xc4\x85 i\xc5\xa1vaizd\xc4\x85._NEWLINE_Pavyzd\xc5\xbeiui, HTML kalba sukurtas internetinis katalogas gali b\xc5\xabti lentel\xc4\x97s formos, kuriame prek\xc4\x97s numeris X586172 rei\xc5\xa1kia Acme Gizmo, kurio kaina 199 Lt. Ta\xc4\x8diau duomenys toje lentel\xc4\x97je nebus susieti niekaip kitaip kaip tik lentel\xc4\x97s formatavimu. T. y. X586172, Acme Gizmo ir 199 Lt HTML po\xc5\xbei\xc5\xabriu yra tik vienas \xc5\xa1alia kito esantys teksto gabaliukai. HTML taip pat negali tiksliai nurodyti, kad tas puslapis yra katalogas, o tik u\xc5\xbevardinti j\xc4\xaf kaip katalog\xc4\x85 suteikiant puslapio pavadinim\xc4\x85._NEWLINE_Semantinis tinklas bando \xc5\xa1iuos tr\xc5\xabkumus pa\xc5\xa1alinti naudojant apra\xc5\xa1om\xc4\x85sias technologijas RDF ir OWL bei \xc4\xaf duomenis orientuot\xc4\x85, lanks\xc4\x8di\xc4\x85 \xc5\xbeym\xc4\x97jimo kalb\xc4\x85 XML. \xc5\xa0ios technologijos yra sujungiamos taip, kad b\xc5\xabt\xc5\xb3 galima pateikti apra\xc5\xa1ymus, kurie papildyt\xc5\xb3 arba pakeist\xc5\xb3 \xc5\xbeiniatinklio dokument\xc5\xb3 turin\xc4\xaf.'